Det undersøges nu, om den udbrændte bil, der er fundet nær Fjerritslev, har forbindelse til tyveriet af en pengeautomat, der blev begået torsdag nat.

En udbrændt bil med en trailer spændt på er fundet i nærheden af Fjerritslev. Politiet efterlyste torsdag i forbindelse med tyveriet en mørk bil med en autotrailer påspændt, og det er denne bil, der formodes at være brugt til at fragte tyvegodset væk. Det oplyser vagtchefen ved Nordjyllands politi. Natten til torsdag blev beboere på hovedgaden i Fjerritslev vækket, da der lød et kæmpe brag. Vidner så tre gerningsmænd, der var i færd med at hive en Nordea pengeautomat ud af væggen. Gummigeden var stjålet i Fjerritslev, og tyvene efterlod gummigeden på gerningsstedet, og tog i stedet den mørke personbil med trailer væk fra stedet